Բհարտրուհարի Մահտաբ

Բհարտրուհարի Մահտաբ (, ), հնդիկ պետական և քաղաքական գործիչ, կրոնական «Բիջու ջանատա դալ» կուսակցության առաջնորդ։ 1998 թվականից եղել է Հնդկաստանի խորհրդարանի ստորին պալատի՝ Լոկ սաբհայի պատգամավոր։ Կատակ ընտրական շրջանից վեց անգամ վերընտրվել է Օրիսա նահանգ։

Կենսագրություն

Վաղ տարիներ 
Բհարտրուհարի Մահտաբը ծնվել է 1957 թվականի սեպտեմբերի 8-ին Ագարպարա գյուղում, Բրիտանական Հնդկաստան՝ Հարեկրիշնա Մահտաբի և Սուբհադրա Մահտաբի ընտանիքում։ Ավարտել է Ուտկալի համալսարանը, որտեղ ստացել է անգլերնի մագիստրոսի գիտական աստիճան։

1980-1990 ականներ 
Մասնակցել է Կոպենհագենում և Հռոմում անցկացվող Միացյալ ազգերի կազմակերպության սամիթներին։ 1989 թվականին Չմիավորման շարժման 9-րդ կոնֆերանսի ժամանակ եղել է պատվիրակ, որն անցկացվել է նախկին Հարավսլավիայի մայրաքաղաք Բելգրադ։ 1995 թվականին ներկա է գտնվել Նյու Յորքում անցկացվող ՄԱԿ-ի 50-ամյակի տոնակատարություններին։ Այդ տարի նաև մասնակցել է Չմիավորման շարժման 11-րդ կոնֆերանսին, որն անցկացվել է Կարտահենում, Կոլումբիա։ Ուղեկցել է Հնդկաստանի վարչապետին Իրանի Հանրապետություն, Ռուսաստանի Դաշնություն, Սենեգալի Հանրապետություն, Թունիս և Վենեսուելա պաշտոնական այցերի ժամանակ։

12-րդ համագումարի Լոկ սաբհա 
1998 թվականին Կատակ ընտրական շրջանից ընտրվել է 12-րդ համագումարի Լոկ սաբհա։ 1998 թվականից մինչև 1999 թվականը եղել է Հնդկաստանի զբոսաշրջության նախարարության արտոնությունների, արտաքին գործերի խորհրդարանական կոմիտեների, կրթության կենտրոնական խորհրդատվական հանձնաժողովի և խորհրդատվակ կոմիտեի անդամ։ 1998 թվականի հոկտեմբերին որպես ոչ պաշտոնական պատվիրակ մասնակցել է ՄԱԿ-ի 52-րդ Գլխավոր Ասամբլեային։

13-րդ համագումարի Լոկ սաբհա 
1999 թվականին Կատակ ընտրական շրջանից ընտրվել է 13-րդ համագումարի Լոկ սաբհա։ 1999 թվականից մինչև 2004 թվականը եղել է արտոնությունների, աշխատանքից, առևտրի, հաշվետվության, տեղեկատվական տեխոլոգիաների կոմիտեների անդամ։ 2000 թվականից մինչև 2004 թվականը եղել է Հնդկաստանի գյուղատնտեսության նախարարության խորհրդատվական կոմիտեի անդամ։ 2001 թվականի մայիսին Հնդկաստանի խորհրդարանի պաշտոնական պատվիրակության կազմում հաճախել է Մեքսիկա։ 2002 թվականի մայիսին հնդկական խորհրդարանի պաշտոնական պատվիրակության կազմում մասնակցել է երեխաներին նվիրված ՄԱԿ-ի Գլխավոր Ասամբլեիայի հատուկ նստաշրջանին։ Որպես Հնդկաստանի ոչ պաշտոնական պատվիրակ մասնակցել է ՄԱԿ-ի Գլխավոր Ասամբելեայի 2002 թվականի հոկտեմբերի 56-րդ և 2003 թվականի հոկտեմբերի 57-րդ նստաշրջաններին։

14-րդ համագումարի Լոկ սաբհա 
2004 թվականին Կատակ ընտրական շրջանից ընտրվել է 14-րդ համագումարի Լոկ սաբհա։ 2004 թվականից մինչև 2009 թվականը եղել է կոմունիկացիոն և տեղեկատվական տեխնոլոգիաների կոմիտեի անդամ։ 2004 թվականից մինչև 2005 թվականը եղել է Հնդկաստանի տեղեկատվության և հեռարձակման նախարարության և Հնդկաստանի մշակույթի նախարարության խորհրդատվական կոմիտեների անդամ։ 2006 թվականից մինչև 2009 թվականը եղել է հաշվետվության կոմիտեի անդամ։ 2007 թվականից մինչև 2009 թվականը եղել է ֆինանսների կոմիտեի անդամ։ 2008 թվականից մինչև 2009 թվականը եղել է տեղեկատվության և հեռարձակման խորհրդատվական կոմիտեի, երիտասարդության և սպորտի հարցերով կոմիտեի և հյուսիսարևելյան շրջանի զարգացման կոմիտեի անդամ։ Որպես Հնդկաստանի ոչ պաշտոնական պատվիրակ մասնակցել է ՄԱԿ-ի Գլխավոր Ասամբլեայի 58-րդ և 64-րդ նստաշրջաններին, որոնք համապատասխանաբար անցկացվել են 2004 թվականի նոյեմբերին և 2008 թվականի հոկտեմբերին։

15-րդ համագումարի Լոկ սաբհա 
2009 թվականին Կատակ ընտրական շրջանից ընտրվել է 15-րդ համագումարի Լոկ սաբհա։ 2009 թվականի օգոստոսի 6-ին նշանակվել էք հաշվետվության կոմիտեի անդամ։ 2009 թվականի օգոստոսի 31-ին նշանակվել է Հնդկաստանի շրջակա միջավայրի և անտառային տնտեսության նախարարության ֆինանսական կոմիտեի և խորհրդատվական կոմիտեի անդամ։ 2010 թվականի մայիսի 1-ին նշանակվել է Հնդկաստան-Մեքսիկա և Հնդկաստան-Կիպրոս ընկերությունների խորհրդարանային խմբերի փոխ նախագահ, Հնդկաստան-Բոթսվանա ընկերության խորհրդարանային խմբի անդամ, ինչպես նաև կլիմայի փոփոխության և գլոբալ տաքացման խորհրդարանային խմբի անդամ։

Ծանոթագրություններ

Արտաքին հղումներ 
 Բհարտրուհարի Մահտաբը  Հնդկաստանի խորհրդարանի պաշտոնական կայքում։

Հնդկաստանի քաղաքական գործիչներ
20-րդ դարի քաղաքական գործիչներ
Ուտկալի համալսարանի շրջանավարտներ
Հնդիկ պետական գործիչներ